Charles Sulpice Jules Chanoine

Charles Sulpice Jules Chanoine (født 18. desember 1835 i Dijon i Côte-d’Or i Frankrike, død 9. januar 1915 i Baudement i Marne) var en fransk offiser som i årene 1867 og 1868 ledet den første franske militærmisjon i Japan til støtte for shogunatet. Senere ble han fransk krigsminister.

Biografi
Chanoine var kommandant for de franske styrker i Kina under andre opiumskrig fra 1856 til 1860. Etter ønske av og påtrykk fra den 14. shogun, Tokugawa Iemochi, gjorde Napoleon III til kommandant for den første franske militærmisjon til Japan. Blant hans offiserer der var også Jules Brunet. Etter shogunatets nederlag i boshinkrigen måtte Chanoine i oktober 1868 forlate landet sammen med flesteparten av sine underordnede, etter keiser Meijis ønske.

Under statsminister Henri Brisson ble Chanoine i 1898 fransk krigsminister, etter at generalene Godefroy Cavaignac og Émile Zurlinden måtte fratre grunnet Dreyfus-saken. Likesom sine forgjengere forsøkte også Chanoine - mot resten av regjeringens vilje - å forhindre en fornyet undersøkelse av saken Dreyfus. Dette førte til at hele regjeringen gikk av den 1. november 1898.

Han ble gravlagt på cimetière du Père Lachaise i Paris.

Referanser

Franske offiserer
Franske politikere
Personer fra Dijon